Prin rechizitoriul întocmit de (...) la data de 29.10.2019, în dosarul nr. 573/P/2019, s-a dispus trimiterea în judecată în stare de arest la domiciliu a inculpatului (...), sub aspectul săvârșirii infracțiunilor de: conducere a unui vehicul sub influența alcoolului sau a altor substanțe prevăzută de art.336 al.1 C.P__., vătămare corporală din culpă prevăzută de art.196 al.2 și 3 C.P__., ucidere din culpă prevăzută de art.192 al.2 și 3 C.P__. și părăsirea locului accidentului prevăzută de art.338 al.1 C.P__. toate cu aplicarea art.38 al.1 și 2 C.P__.

În esență, procurorul a reținut prin rechizitoriu, faptul că, în ziua de 11.08.2019 inculpatul (...)a consumat băuturi alcoolice, iar cu câteva minute înaintea orei 18.00 a urcat la volanul autoturismului BMW tip EK 03 M6 cu nr.de înmatriculare (...), cu intenția de a se deplasa pe ruta Luncavița – Măcin.

În autoturism se mai aflau martorii (...) pe locul din dreapta față și (...) pe bancheta din spate, acesta din urmă filmând interiorul habitaclului cu telefonul mobil și distribuind imaginile în direct pe internet.

S-a reținut că inculpatul a condus cu mare viteză pe D.E. 87 pe ruta Luncavița – Văcăreni, iar în această din urmă localitate în zona bornei kilometrice 113, a pătruns pe contrasens în depășirea autoturismului Ford Ecosport cu nr._________, condus de martorul (...)

Autoturismul condus de inculpat a părăsit parțial carosabilul, pătrunzând cu roțile din stânga pe acostamentul din pământ și pietriș, inculpatul a virat către dreapta, iar autoturismul a intrat în derapaj, a traversat astfel întregul carosabil și acostamentul din dreapta, a lovit cu zona mediană a părții laterale dreapta un stâlp de beton pe care l-a rupt, s-a răsucit către dreapta și a lovit cu partea frontală un gard din beton pe care l-a răsturnat în zona impactului, apoi a traversat (...)  pătruns prin poarta metalică dublă în curtea locuinței familiei (...)

În interiorul curții, pe un pat se aflau victimele (...)_,(...)și (...)______, precum și persoana vătămată (...).

Autoturismul la volanul căruia se afla inculpatul a proiectat fragmente metalice provenind de la poartă către interiorul curții, a dobândit traiectorie ascendentă datorită făgașelor de pe drum și mai ales denivelării de pe linia porții, a lovit și propulsat către interiorul curții patul și persoanele așezate, a rupt arbori, apoi a planat peste casă, degradând acoperișul și hornul și a aterizat în interiorul curții, dincolo de clădire, unde a luat foc.

S-a mai reținut că, după oprirea autovehiculului, inculpatul a părăsit locul accidentului și (...)_> La ora 21.00, un echipaj de poliție a observat pe un drum de câmp în apropierea localității de domiciliu a inculpatului 2 autoturisme ce se deplasau cu viteză, iar după ce a început urmărirea acestora, inculpatul a coborât din una dintre mașini, fiind prins.

Cu acea ocazie inculpatul a fost testat alcotest, concentrația de vapori de alcool în aerul expirat fiind de 0,14 mg./l.

În urma accidentului victima (...)a suferit leziuni multiple în întreaga jumătate superioară a corpului (...) leziuni incompatibile cu viața și care au condus în mod direct și imediat la deces, conform raportului medico legal de necropsie nr.206/12.08.2019.

Victima (...) a fost proiectată ascendent către interiorul curții, iar în cădere a rămas suspendată în bolta de viță de vie, unde a fost găsită de tatăl său.

Victima A.F. a fost proiectată în interiorul curții, a devenit inconștientă (GCS 3 pct.) și fost transportată cu o ambulanță la Q_______ Q_____ Q_______ de Urgență ”Sf. A______ A_____” G_____ unde a decedat în aceeași zi.

Persoana vătămată (...)a intrat în stare comatoasă, somnolentă, agitată, necooperantă (GCS 10 pct.) și a fost transportată cu o ambulanță la Q_______ Q_____ Q_______ de Urgență ”Sf. A______ A_____” G_____ unde a rămas internată în perioada 11 – 23.08.2019.

Din raportul de primă expertiză medico legală cu examinarea persoanei nr.666/A 1 – D/27.08.2019 completat la data de 7.10.2019 rezultă că persoana vătămată a suferit un traumatism cranio cerebral cu plăgi contuze fronto temporale stângi și fronto nazale drepte, fractură fronto temporală stângă, hematom extra și subdural emisferic stâng, edem cerebral (operat), traumatism al memebrelor cu excoriații pe cotul stâng, gamba și glezna stângă, traumatism toracic posterior cu excoriații toraco lombare și fractură de omoplat stâng, leziuni ce au necesitat îngrijiri medicale pentru vindecare pe o perioadă de 45 – 60 zile și i-au pus viața în primejdie.

Martorii (...)și (...)au fost proiectați în afara autoturismului și au suferit leziuni ce au impus internarea la Q_______ Q_____ Q_______ de Urgență ”Sf. A______ A_____” G_____.

La data de 10.09.2019 ambii martori au declarat că nu înțeleg să formuleze plângeri prealabile în cauză, astfel încât în cauză s-a dispus clasarea cauzei cu privire la infracțiunea de vătămare corporală din culpă ale cărei victime au fost aceștia.

Inculpatului i-au fost recoltate probe de sânge, iar din buletinul de analiză toxicologică nr.83/13.08.2019 a rezultat că acesta avea alcoolemia de 0,41 g%0 la ora de 21.50 și de 0,24 g%0 la ora 22.50.

Din raportul de expertiză medico legală de recalculare a alcoolemiei nr.1250/19.09.2019 rezultă că la momentul producerii accidentului inculpatul avea îmbibația alcoolică în sânge de 1,06 g.%0.

Expertiza medico - legală a fost efectuată în considerarea analizelor de laborator și a declarației inculpatului din data de 12.08.2019 conform căreia în ziua accidentului nu a consumat alcool.

La data de 15.10.2019 inculpatul a revenit, susținând că în realitate a consumat aproximativ 1,25 l. bere, însă în timpul declarației anterioare a considerat că întrebarea privind consumul se referea la băuturi tari, iar nu la bere.

Din raportul de expertiză tehnică în domeniul autovehicule și circulație rutieră întocmit în cauză a rezultat că în premomentul accidentului, autoturismul condus de inculpat rula cu viteza de 135 – 140 km./h.

În momentele imediat premergătoare accidentului, tot pe raza comunei Văcăreni, un segment de drum este supravegheat video, iar din înregistrările camerelor de supraveghere rezultă că autoturismul condus de martorul [______ [_____ [____ a parcurs acel segment în 14 secunde, iar apoi autoturismul condus de inculpat l-a parcurs în 6 secunde.

Martorul a declarat că rula cu viteza de 50 km./h. stabilită de pilotul automat al autoturismului, astfel încât, aritmetic, s-a impus concluzia că inculpatul conducea cu viteza de 140 km./h.

Inculpatul a declarat că a condus cu viteza de 90 – 100 km./h., iar expertul asistent al inculpatului a stabilit că acesta ar fi condus, în premomentul accidentului, cu viteza de 106,10 – 109,80 km./h., oricum dublul maximului permis pe acel sector de drum din interiorul localității.

În aceste împrejurări inculpatul a virat la rândul său către stânga, a pătruns pe acostament și a derapat.

În cursul urmăririi penale au fost administrate următoarele mijloace de probă : procesul verbal de cercetare la fața locului; rapoartele medico - legale de necropsie nr.205/N/12.08.2019 privind victima (...) întocmit de Serviciul Medico – Legal Județean Tulcea, nr.614/A 3/12.08.2019 privind victima (...) întocmit de Serviciul Clinic de Medicină Legală G_____, și nr.206/N/12.08.2019 privind victima (...)întocmit de Serviciul Medico – legal Județean Tulcea; raportul de primă expertiză medico legală cu examinarea persoanei nr.666/A1 - D/27.08.2019 completat la data de 7.10.2019 privind persoana vătămată (...), întocmit de Serviciul Clinic de Medicină Legală G_____ ; actele întocmite de unitățile medicale care au acordat îngrijiri persoanelor care au suferit leziuni în urma accidentului; procesul verbal de depistare a inculpatului; rezultatul testării alcooltest testul drager nr. 0006/11.08.2019 ora 21,21; fișa de examinare clinică, procesul verbal de recoltare a mostrelor biologice și cererea de analiză toate cu seria ________/11.08.2019; buletinul de analiză toxicologică nr.83/13.08.2019; raportul de expertiză medico - legală de recalculare a alcoolemiei nr.A 12/ _____/ 25.09.2019 al Institutului N_______ de Medicină Legală ”M___ Minovici” București; declarațiile martorilor: (...); raportul de expertiză tehnică auto întocmit de expert B_____ I__; procesul - verbal de examinare a imaginilor provenind de la camerele de supraveghere; procesul - verbal de examinare a imaginilor înregistrate în habitaclu; procesele verbale de redare a conținutului convorbirilor purtate cu operatorii serviciului unic de urgențe; declarațiile inculpatului.